**Charakteristika a špecifiká televízneho vysielania**

**Televízia** je

* masovokomunikačným prostriedkom s najväčšou mierou sledovanosti a popularity, je to najvplyvnejšie a zároveň najobľúbenejšie médium,
* elektronický spôsob prenášania vizuálnych a auditívnych informácií na diaľku s možnosťou ich reprodukcie
* sprostredkováva nám: zvuk, hovorené slovo, hudbu, šum a pohyblivý obraz.

Televízia k svojej sledovanosti nepotrebuje vzdelaného diváka. Divákovi stačí len pasívne prijímať jednotlivé audiovizuálne celky, a to bez potreby narábania s nimi tak ako je to potrebné v prípade tlače, resp. kníh.

Trendom súčasných televíznych celkov je v čo najväčšej miere do diania zainteresovať diváka. V divákovi sa tak vzbudzuje pocit, že sa sám podieľa na tvorbe mediálnych obsahov (spravodajstiev, telefonických súťaží ...)

Tak ako narastá nadbytok informácií, vzrastá aj počet technických prostriedkov, ktorými sa šíria. Donedávna existovali len terestriálne telekomunikačné siete (pozemné vysielače – anlógový signál- príjemca). Vďaka satelitným a káblovým rozvodom sa podstatne zvýšil počet komunikačných spojení.

V minulosti bol televízny prijímač spájacím ohnivkom rodiny (spoločné sledovanie televíznych produktov). Dnes sa v domácnostiach vyskytujú viaceré televízne prijímače a každý sám sleduje to , čo ho zaujíma. Vedie to k ochladenie ľudských vzťahov.

Pre súčasné televízne prostredie je typická jeho organizácia v podobe duálneho systému. Na jednom mediálnom trhu, v rámci jedného mediálneho prostredia existujú dve inštitúcie:

* ***verejnoprávne televízie:***je to Slovenská televízia, ktorá je momentálne súčasťou novej verejnoprávnej inštitúcie, ktorá vznikla 1.1. 2011 RTVS (rozhlas a televízia Slovenska) – Jej postavenie, financovanie náplň vysielania sú zakotvené v zákone. Je financovaná zo štátneho rozpočtu, poplatkov za služby verejnosti (koncesionárske poplatky) a reklám. Svojich divákov vníma ako občanov, a teda tomu podriaďuje aj svoj program. Poskytuje nielen zábavu, ale predovšetkým **informuje, vzdeláva, socializuje a vychováva.**
* ***Komerčné televízie-*** vysielanie a ich existencia nepodliehajú zákonu, povolenie na prevádzku udeľuje Rada pre vysielanie a retransmisiu formou licencie na určité časové obdobie. Jediným zdrojom príjmov sú príjmy z reklamy. Čím má väčšiu sledovanosť tým viac inzerentov chce prostredníctvom reklamy oslovovať široké masy.

Televízia sa stala súčasťou nášho života a uspokojuje naše túžby po informáciách a zábave ale často sme na nej priam závislí na úkor pozitívnych medziľudských vzťahov.